paragraph_text: Harry Potter i Red feniksa (eng. Harry Potter and the Order of Phoenix) je fantasy film iz 2007. godine koji je režirao David Yates, a distribuirao Warner Bros. Pictures. Temelji se na istoimenom romanu J. K. Rowling iz 2003. godine. Peti je filmski nastavak o Harry Potteru, napisao ga je Michael Goldenberg (čineći ovo jedinim filmom u seriji ćiji scenarij nije napisao Steve Kloves), a producirali su David Heyman i David Barron. Priča prati Harry Potterovu petu godinu u školi za čarobnjaštvo i vještićarstvo Hogwarts, dok Ministarstvo magije odbija prihvatiti povratak lorda Voldemorta. U filmu se ponovno pojavljuju Daniel Radcliffe kao Harry Potter, zajedno s Rupertom Grintom i Emmom Watson kao Harryjevi najbolji prijatelji Ron Weasley i Hermiona Granger. To je nastavak Harry Potter i Plameni pehar, a slijede ga Harry Potter i Princ miješane krvi.